CELEX: 62021TB0207
Language: el
Date: 2021-06-22 00:00:00
Title: Υπόθεση T-207/21 R: Διάταξη του Προέδρου του Γενικού Δικαστηρίου της 22ας Ιουνίου 2021 — Polynt κατά ECHA (Ασφαλιστικά μέτρα – REACH – Ουσία εξαϋδρο-4-μεθυλφθαλικός ανυδρίτης – Υποχρέωση καταχωρίσεως – Αξιολόγηση φακέλου – Εξέταση προτάσεων δοκιμών – Υποχρέωση προσκομίσεως ορισμένων στοιχείων για τα οποία απαιτούνται δοκιμές σε ζώα – Αίτηση λήψεως προσωρινών μέτρων – Έλλειψη επείγοντος)

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/38
            
         
      Διάταξη του Προέδρου του Γενικού Δικαστηρίου της 22ας Ιουνίου 2021 — Polynt κατά ECHA
      (Υπόθεση T-207/21 R)
      (Ασφαλιστικά μέτρα - REACH - Ουσία εξαϋδρο-4-μεθυλφθαλικός ανυδρίτης - Υποχρέωση καταχωρίσεως - Αξιολόγηση φακέλου - Εξέταση προτάσεων δοκιμών - Υποχρέωση προσκομίσεως ορισμένων στοιχείων για τα οποία απαιτούνται δοκιμές σε ζώα - Αίτηση λήψεως προσωρινών μέτρων - Έλλειψη επείγοντος)
      (2021/C 320/44)
      Γλώσσα διαδικασίας: η αγγλική
      
         Διάδικοι
      
      
         Αιτούσα: Polynt SpA (Scanzorosciate, Ιταλία) (εκπρόσωποι: C. Mereu, P. Sellar και S. Abdel Qader, δικηγόροι)
      
         Καθού: Ευρωπαϊκός Οργανισμός Χημικών Προϊόντων (εκπρόσωποι: M. Heikkilä, W. Broere και N. Knight)
      
         Αντικείμενο
      
      Προσφυγή δυνάμει των άρθρων 278 και 279 ΣΛΕΕ με αίτημα την αναστολή εκτελέσεως της αποφάσεως A 015 2019 του τμήματος προσφυγών του ECHA, της 9ης Φεβρουαρίου 2021, με την οποία ζητείται από την προσφεύγουσα η πραγματοποίηση εκτεταμένης μελέτης τοξικότητας στην αναπαραγωγή σε μία γενεά (EOGRTS) της ουσίας εξαϋδρο-4-μεθυλφθαλικός ανυδρίτης ή, επικουρικώς, τη χορήγηση οποιουδήποτε άλλου πρόσφορου προσωρινού μέτρου.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.